ເກົາຫລີເໜືອ ປະກາດ ຜົນສໍາເລັດ ໃນການຍິງ ຈະຫລວດລະຍະໄກ (ສະໄລດ໌)
ດາວທຽມ Kwangmyongsong-3 ໜ່ວຍທີ່ສອງ ໄດ້ຖືກສົ່ງຂື້ນ ຢ່າງ​ສໍາ​ເລັດ​ຜົນ ຈາກຖານຍິງ ທີ່ສູນກາງອາວະກາດ Sohae ໃນເມືອງ Cholsan ແຂວງ Pyongan.
ເກົາຫລີເໜືອ ກ່າວວ່າຕົນໄດ້ຮັບຜົນສໍາເລັດໃນການຍິງຈະ ຫລວດລະຍະໄກ ແລະປ່ອຍດາວທຽມດວງນຶ່ງ ເຂົ້າສູ່ວົງໂຄ ຈອນ ຊຶ່ງໄດ້ກະຕຸ້ນໃຫ້ມີການປະນາມ ຈາກລັດຖະບານ ປະເທດຕ່າງໆໃນທົ່ວໂລກ ສໍານັກງານຂ່າວກາງ KCNA ຂອງທາງການເກົາຫລີເໜືອ ລາຍງານຂ່າວໃຫ້ຊາບໃນຕອນເຊົ້າວັນພຸດນີ້ ແລະຕໍ່ມາ ນັກຂ່າວໂທລະພາບຂອງລັດກໍໄດ້ປະກາດຂ່າວນີ້ ດ້ວຍນໍ້າ ສຽງທີ່ສະແດງເຖິງໄຊຊະນະ ສຽງປະກາດພາສາເກົາຫລີ: ນັກຂ່າວປະກາດວ່າ “ດາວທຽມ Kwangmyongsong-3 ໜ່ວຍທີສອງ ໄດ້ຖືກສົ່ ຂື້ນ ຢ່າງສໍາເລັດຜົນ ຈາກຖານຍິງທີ່ ສູນກາງອາວະກາດ Sohae ໃນເມືອງ Cholsan ແຂວງ Pyongan ເໜືອ ໂດຍການນໍາສົ່ງຂອງຈະຫລວດ Unha-3 ໃນວັນທີ 2 ທັນວາ ດາວ ທຽມໄດ້ເຂົ້າສູ່ວົງໂຄຈອນ ປັດຈຸບັນຂອງມັນແລ້ວ ” ກອງບັນຊາການ ປ້ອງກັນອາວະກາດພາກພື້ນອາເມຣິກາເໜືອ (NORAD) ຂອງສະຫະ ລັດ ກ່າວວ່າ ຮ່ອງຮອຍຕ່າງໆໃນເບື່ອງຕົ້ນ ສະແດງໃຫ້ເຫັນວ່າ ຈະຫລວດໄດ້ການນໍາ ເອົາ “ວັດຖຸ” ນຶ່ງ ຂຶ້ນໄປປ່ອຍສູ່ວົງໂຄຈອນ ຢ່າງສໍາເລັດຜົນ ບັນດາຜູ້ສັງເກດການກ່າວວ່າ ຖ້າຫາກມີການຢືນຢັນ ມັນກໍຈະເປັນ ບາດກ້າວໄປຂ້າງໜ້າທີ່ສໍາຄັນກ້າວນຶ່ງຂອງເກົາຫລີເໜືອ ໃນການສະແຫວງຫາ ການພັດທະນາລູກສອນໄຟ ຂີປະນາວຸດ ທີ່ສາມາດ ຕິດຫົວລະເບີດນິວເຄລຍໄດ້ ເກົາຫລີເໜືອຢືນຢັດວ່າ ເປົ້າໝາຍ ຂອງຕົນແມ່ນແນ່ໃສ່ການນໍາເອົາດາວທຽມພະຍາກອນອາກາດເຂົ້າສູ່ວົງໂຄຈອນ :